2. ปัจจัยความเสี่ยง

การประกอบกิจการผลิตบรรจุภัณฑ์พลาสติก ที่มีลักษณะเฉพาะ มีปัจจัยความเสี่ยงสำคัญหลายประการ
ที่อาจเกิดขึ้น และส่งผลกระทบกับกิจการได้ ซึ่งบริษัทก็ตระหนักดี
จึงได้เฝ้าระวังและติดตามข่าวสารความเคลื่อนไหวอย่างใกล้ชิดและสม่ำเสมอ โดยมีการวิเคราะห์
และประเมินสถานการณ์เป็นประจำ ทุกเดือน ในการประชุมของคณะผู้บริหาร
และคณะกรรมการบริหาร นอกจากนี้ยังได้จัดตั้งคณะอนุกรรมการบริหารความเสี่ยง(Risk
Management Committee) ทำหน้าที่วิเคราะห์หาตัวชี้บ่งปัจจัยความเสี่ยง,
ประเมินความเสี่ยงที่อาจเกิดขึ้น และเสนอวิธีการป้องกันความเสี่ยงที่อาจเกิดขึ้น
นำเสนอต่อคณะกรรมการตรวจสอบเพื่อทราบและพิจารณาทุกไตรมาส
ความเสี่ยงที่มีนัยสำคัญต่อบริษัทฯสรุปได้ดังนี้

2.1 ความเสี่ยงจากการผันผวนของวัตถุดิบ ด้านปริมาณและราคา

เม็ดพลาสติกซึ่งเป็นวัตถุดิบหลักที่ใช้ในการผลิต โดยมีอัตราส่วนกว่าร้อยละ 50 ของต้นทุน
การผลิตรวม และมากกว่าร้อยละ 70 ของต้นทุนวัตถุดิบที่ใช้ในการผลิตทั้งหมด
ซึ่งมีปริมาณการใช้กว่า 12,000 ตันต่อปี ความผันผวนทั้งด้านปริมาณและราคา
ไปในทิศทางเดียวกับราคาน้ำมันในตลาดโลกเป็นหลัก
นอกจากนี้อุปสงค์และอุปทานของเม็ดพลาสติกในตลาดก็มีผลต่อราคาและปริมาณเม็ดพลาสติกอีกด้วย

หากเม็ดพลาสติกปรับราคาสูงขึ้น ย่อมส่งผลกระทบโดยตรงต่อ ต้นทุนการผลิตสินค้า, กำไรขั้นต้น
และผลการดำเนินงาน ของบริษัทฯเป็นอย่างมาก
แม้ราคาผลิตภัณฑ์ของบริษัทฯจะสามารถปรับเปลี่ยนไปตามราคาวัตถุดิบได้
แต่ในทางปฏิบัติการปรับราคาสินค้าไม่สามารถทำได้ทันทีทันใด ต้องใช้ช่วงเวลาหนึ่ง
ในการแจ้งและตกลงกับลูกค้าเพื่อปรับราคาให้สอดคล้องกับราคาวัตถุดิบที่สูงขึ้น
ทำให้บริษัทต้องแบกภาระต้นทุนบางส่วนก่อนการปรับราคาจริง

นอกจากนี้ความเสี่ยงอีกประการหนึ่ง
อาจเกิดจากสถานการณ์ที่ผู้ผลิตเม็ดพลาสติกไม่สามารถทำการผลิตหรือจัดส่งให้ได้ตามปกติ
จากสาเหตุเช่น โรงงานประสบภัยอุบัติภัย หรือภัยธรรมชาติ หรือภัยสงคราม ทำให้ต้องหยุดการผลิต
อาจทำให้เกิดการขาดแคลนวัตถุดิบในการผลิตสินค้าของบริษัทฯได้เช่นกัน

บริษัทฯ จึงได้มีมาตรการป้องกันความเสี่ยงไว้ดังต่อไปนี้ :-

-   ติดตามความเคลื่อนไหวสถานการณ์ราคาน้ำมัน และเม็ดพลาสติกในตลาดโลกอย่างใกล้ชิด
    ทั้งในตลาดต่างประเทศและในประเทศ นำมาประกอบการวางแผนการสั่งซื้อวัตถุดิบ
    เสนอต่อคณะผู้บริหาร และคณะกรรมการบริหารในการประชุมประจำทุกเดือน
    เพื่อวิเคราะห์สถานการณ์ราคาเม็ดพลาสติก

-   คณะกรรมการบริหารของบริษัทฯ ได้ให้ความสำคัญของการสั่งซื้อวัตถุดิบและสำรองเม็ดพลาสติก
    ให้เพียงพอกับปริมาณการผลิตตามคำสั่งซื้อที่มีอยู่เป็นการล่วงหน้า
    โดยคำนึงถึงสถานการณ์และราคาวัตถุดิบในแต่ละช่วงเวลา
    พิจารณาประกอบกับแผนการสั่งซื้อวัตถุดิบ เป็นรายเดือนและรายไตรมาส

-   สั่งซื้อวัตถุดิบโดยตรงกับผู้ผลิต หรือตัวแทนจำหน่ายที่เชื่อถือได้ ที่จะสามารถจัดหาวัตถุดิบ
    ให้ได้ตามที่สั่งซื้อ แม้สถานการณ์ราคาและปริมาณจะเปลี่ยนแปลงไป

-   ทำข้อตกลงกับลูกค้าในการปรับเปลี่ยนราคาสินค้า ให้เป็นไปตามสภาวะราคาเม็ดพลาสติกเป็น
    รายไตรมาสแทนการพิจารณาจากส่วนต่างของราคาที่ขึ้นลง ณ เวลาใดเวลาหนึ่ง

-   มีการทดสอบการใช้เม็ดพลาสติก จากผู้ผลิตหลายราย
    เพื่อให้สามารถปรับเปลี่ยนการใช้เม็ดพลาสติกทดแทนกันได้
    ทั้งนี้เพื่อป้องกันการพึ่งพาวัตถุดิบจากแหล่งใดแหล่งหนึ่งหากเกิดการขาดแคลนวัตถุดิบ
    หรือเมื่อเม็ดพลาสติกชนิดใดชนิดหนึ่งมีราคาสูงขึ้น

2.2 ความเสี่ยงจากการเปลี่ยนแปลงด้านรูปแบบและคุณสมบัติของบรรจุภัณฑ์ ตลอดจน

เทคโนโลยี่ในการผลิต

ความเปลี่ยนแปลง ในความต้องการของลูกค้าและพฤติกรรมของผู้บริโภค เช่น การเปลี่ยนบรรจุภัณฑ์
เป็นชนิดกล่องกระดาษหรือถุงพลาสติกแทนการใช้ขวดพลาสติก
หรือการผลิตบรรจุภัณฑ์พลาสติกด้วยวิธีใช้ความร้อนในการขึ้นรูป(Thermo forming)
แทนการขึ้นรูปด้วยเครื่องฉีดพลาสติก เป็นต้น นับเป็นความเสี่ยงต่อการผลิตบรรจุภัณฑ์ของบริษัท
บริษัทจึงมีการติดตามการเปลี่ยนแปลงและแนวโน้มความต้องการของลูกค้าอย่างต่อเนื่อง
ทั้งรูปแบบและคุณสมบัติของบรรจุภัณฑ์พลาสติก ตลอดจนเทคโนโลยีใหม่ๆที่ใช้ในการผลิตอย่างใกล้ชิด
บริษัทได้มุ่งเน้นการผลิตสินค้าที่มีคุณสมบัติการใช้งานได้ หลากหลายขึ้น
เพื่อให้ทันต่อการเปลี่ยนแปลงตลอดเวลา
นอกจากนี้เครื่องจักรรุ่นใหม่ๆของบริษัทยังมีความสามารถในการปรับเปลี่ยนเพื่อรองรับการผลิตบรรจุภัณฑ์พลาสติกได้หลากหลายทันกับความ
ต้องการเปลี่ยนแปลงของตลาด

อย่างไรก็ตามเนื่องจากบรรจุภัณฑ์ที่ผลิต นำไปใช้กับสินค้าอุตสาหกรรมเช่นกัน ระยะเวลาการ
ปรับเปลี่ยนรูปแบบและคุณสมบัติของบรรจุภัณฑ์จึงไม่รวดเร็วนัก ที่ผ่านมาจะมีระยะเวลาเฉลี่ยที่ 5 ปี

ดังนั้นเพื่อตอบสนองความต้องการรูปแบบสินค้าของลูกค้า จึงต้องมีการวางแผนที่ดีและ
มีการติดตามความเปลี่ยนแปลงของตลาด ตลอดจนการวิจัยและพัฒนารูปแบบให้ทันสมัย ทันต่อการ
เปลี่ยนแปลงที่จะเกิดขึ้น

2.3 ความเสี่ยงจากการเข้ามาแข่งขันของคู่ผลิตรายใหม่

การที่ธุรกิจการผลิตบรรจุภัณฑ์พลาสติก สามารถทำได้ไม่ยากนัก จึงมีผู้เข้ามาลงทุน ทำกิจการได้ง่าย
นอกจากนี้การเริ่มใช้ข้อตกลงทางการค้าด้านภาษีขาเข้าของประเทศในกลุ่มอาเชี่ยน (AEC)
ทำให้มีผู้ผลิตในต่างประเทศเข้ามาเป็นคู่แข่งทางการค้าได้มากขึ้น

จากปัจจัยดังกล่าว จึงเป็นความเสี่ยงในการสูญเสียส่วนแบ่งการตลาดบางส่วนไปได้ และทำให้
การดำเนินธุรกิจทำได้ยากมากขึ้น

อย่างไรก็ตามคุณภาพและมาตรฐานในการผลิตสินค้า ตลอดจนความน่าเชื่อถือของผู้ผลิต
ถือเป็นปัจจัยสำคัญในอุตสาหกรรมบรรจุภัณฑ์พลาสติก โดยเฉพาะบรรจุภัณฑ์ของผลิตภัณฑ์
อาหารและเครื่องดื่ม, ของใช้ส่วนบุคคลและยา
ที่ต้องการความสะอาดปราศจากเชื้อและสิ่งปนเปื้อนใน บรรจุภัณฑ์สูง และเป็นเรื่องสำคัญ
ซึ่งหากลูกค้ามีเชื่อมั่นในผู้ผลิตรายใดแล้วจะไม่เปลี่ยนผู้ผลิตง่ายนัก

บริษัทฯตระหนักดีในเรื่องคุณภาพของผลิตภัณฑ์ ที่ต้องมีมาตรฐานสูงในการผลิต และความ
สะอาดปราศจากเชื้อปนเปื้อน จึงมุ่งเน้นในเรื่องดังกล่าวเป็นเรื่องสำคัญ
โดยได้นำระบบคุณภาพที่เป็นสากลมาใช้ในการดำเนินงาน และได้รับการรับรองระบบมาตรฐานสากล
ISO 9001:2008, GMP (Good Manufacturing Practise) จากสถาบัน AJA (Anglo
Japanese American Registrars) และเน้นการใช้วัตถุดิบใหม่ที่มีคุณภาพและมีคุณสมบัติ Food
Grade เท่านั้น นอกจากนี้ยังได้พัฒนานำระบบ HACCP มา
ใช้ควบคุมการผลิตสินค้าประเภทอาหารและยาด้วย เพื่อทำให้ลูกค้าไว้วางใจในผลิตภัณฑ์
ว่าบรรจุภัณฑ์จะ สะอาดปราศจากเชื้อทุกขั้นตอนตั้งแต่การผลิตจนถึงลูกค้า
ทำให้เกิดความมั่นใจและพึงพอใจในผลิตภัณฑ์ของบริษัทฯ
นอกจากนี้บริษัทยังได้พัฒนาอย่างต่อเนื่องในการนำนวัตกรรมใหม่
เข้ามาใช้ในการทำงานเพื่อประโยชน์ของลูกค้าและบริษัทฯ

2.4 ความเสี่ยงจากการมีและจัดเก็บสินค้าสำเร็จรูปและวัตถุดิบจำนวนมากเกินความจำเป็น

จากการเติบโตของยอดการขายสินค้า อย่างต่อเนื่องทุกปี
ทำให้ต้องขยายการผลิตเพื่อตอบสนองความต้องการของลูกค้า เป็นผลให้ปริมาณการสำรอง
สินค้าสำเร็จรูป และวัตถุดิบ สูงขึ้นตามไปด้วย และอาจเป็นปัญหาในการจัดหาสถานที่จัดเก็บ,
การหมุนเวียน การจ่ายสินค้าสำเร็จรูป และการเก็บสำรองวัตถุดิบ
นอกจากนี้ยังเกิดปัญหาการเพิ่มขึ้นของต้นทุนในการจัดเก็บ

บริษัทฯ พิจารณาเห็นว่าเหตุที่กล่าวมาข้างต้น เป็นความเสี่ยงอย่างหนึ่ง หากไม่มีการควบคุม
หรือการจัดการที่ดี จะทำให้มูลค่าการสำรองสินค้าสำเร็จรูป
และวัตถุดิบคงคลังสูงมากเกินความจำเป็นและเป็นการเพิ่มต้นทุนการดำเนินงานได้

บริษัทฯ ได้มีมาตรการป้องกัน โดยเน้นเรื่องการวางแผนการผลิตและการจัดส่งที่มีประสิทธิภาพ สูง
เพื่อลดปริมาณการสำรองวัตถุดิบ และสินค้าสำเร็จรูป ให้เหมาะสมกับพื้นที่การจัดเก็บที่มีอยู่
โดยที่ยังคงสามารถตอบสนองความต้องการของลูกค้าอย่างต่อเนื่อง
บริษัทได้นำระบบการบริหารจัดการโลจิสติกส์และซัพพลายเชนมาใช้ตั้งแต่ปี 2551
นอกเหนือจากระบบการบริหารทรัพยากรองค์กร(ERP) ที่บริษัทได้นำมาใช้ตั้งแต่ปี2550 และในปี
2555 บริษัทได้ขยายองค์กรเพิ่ม โดยจัดหน่วยงานเฉพาะด้านโลจิสติกส์และซัพพลายเชนขึ้น
เพื่อบริหารการเชื่อมโยงการทำงานในการวางแผนการผลิต การจัดซื้อจัดหา
การผลิตการจัดเก็บสินค้าและวัตถุดิบคงคลัง การบริหารการขาย และจัดส่งสินค้า
ขึ้นเป็นหน่วยงานเดียวกัน ซึ่งจะช่วยเพิ่มประสิทธิภาพงานด้านโลจิสติกส์และซัพพลายเชนได้ดี
และช่วยลดต้นทุนการจัดเก็บได้อีกด้วย

2.5 ความเสี่ยงจากการเกิดภัยธรรมชาติ

จากเหตการณภัยธรรมชาติที่เกิดในช่วงปลายปี 2554 ก่อให้เกิดภัยพิบัติทางธรรมชาติอย่างรุนแรง
มีพายุฝนตกหนักต่อเนื่องในเขตภาคเหนือและภาคกลางตอนบน
ทำให้เกิดอุทกภัยอย่างกว้างขวางในทุกพื้นที่ เขื่อนต่างๆที่มีอยู่ไม่สามารถเก็บกักน้ำไว้ได้
ต้องปล่อยมวลน้ำมหาศาลไหลออกมาท่วมพื้นที่ตอนล่าง น้ำท่วมบ้านเรือนประชาชน ถนนหนทาง
พื้นที่การเกษตร ตลอดจนนิคมอุตสาหกรรมต่างๆใน จังหวัดตอนบนและโดยรอบกรุงเทพ
เกิดความเสียหายเป็นพื้นที่กว้างกระทบต่อเศรษฐกิจและการส่งออก อย่างรุนแรง
ภาคอุตสาหกรรมต้องหยุดการผลิต เครื่องจักรได้รับความเสียหาย พนักงานไม่สามารถทำงานได้
ทำให้ไม่มีผลผลิตส่งผู้บริโภคโดยเฉพาะอุตสาหกรรมรถยนต์ และชิ้นส่วนวงจรอิเล็ตทรอนิค
ซึ่งไทยเป็นผู้ส่งออกรายใหญ่ของโลกทำให้อุตสาหกรรมที่เกี่ยวเนื่องต้องหยุดชงักไปทั่วโลก

แม้บริษัทฯ จะไม่ได้รับผลกระทบโดยตรงจากการเกิดอุทกภัยครั้งนั้น แต่ได้รับผลกระทบทาง
อ้อมจากการขาดแคลนวัตถุดิบและบรรจุภัณฑ์ ลูกค้าของบริษัทที่ได้รับผลกระทบจนต้องหยุดการผลิต
และการขนส่งสินค้าที่ไม่สามารถส่งไปยังลูกค้าได้

บริษัทฯได้กำหนดให้เหตุการณ์ภัยธรรมชาติ ไม่ว่าจะเป็น อุทกภัย วาตภัย หรือภัยธรรมชาติอื่น
เป็นความเสี่ยงอย่างหนึ่ง บริษัทฯ จึงได้นำแผนการป้องกันภัยในครั้งที่ผ่านมา
มาพิจารณาทบทวนและเสริมสร้างมาตรการให้มีประสิทธิภาพมากขึ้น
เพียงพอกับสถานการณ์ที่เกิดขึ้นจริงเพื่อใช้เป็นแนวทางในการป้องกันภัยในอนาคต
และเน้นในเรื่องการประกันภัยธรรมชาติ ในกรมธรรม์ที่ทำเป็นประจำทุกปีอีกทางหนึ่งด้วย

2.7 ความเสี่ยงจากการขาดแคลนแรงงาน

การที่ธุรกิจการผลิตบรรจุภัณฑ์พลาสติก เป็นธุรกิจที่ต้องใช้กำลังคนจำนวนมาก ทำให้เกิดปัญหา
การขาดแคลนแรงงานได้ในบางช่วง ตามสภาวการณ์ของเศรษฐกิจที่เปลี่ยนแปลงในทางที่ดีขึ้น
หรือตกต่ำรวมถึงการขึ้นลงของราคาสินค้าเกษตร

บริษัทฯ พิจารณาเห็นว่าการขาดแคลนแรงงานในภาคอุตสาหกรรม หรือการเคลื่อนย้ายแรงงาน
ระหว่างภาคอุตสาหกรรม กับภาคเกษตร ย่อมส่งผลต่อการผลิตโดยตรง ทำให้การผลิตไม่สม่ำเสมอ
และทำให้ต้นทุนค่าจ้างแรงงานสูงขึ้นได้

บริษัทฯ จึงได้หามาตรการป้องกันผลกระทบจากการขาดแคลนแรงงาน
โดยเน้นการรักษาแรงงานให้อยู่กับบริษัทอย่างยาวนาน เช่นการจ่ายค่าจ้างแรงงานในอัตราที่เท่ากับ
หรือสูงกว่าอัตราขั้นต่ำที่กฎหมายกำหนด เพิ่มสวัสดิการให้กับพนักงาน เช่น
กองทุนสำรองเลี้ยงชีพ,รางวัลสำหรับพนักงานที่มีอายุงาน 5, 10 ถึง 25 ปี เป็นต้น
อย่างไรก็ตามบริษัทก็มิได้นิ่งนอนใจในมาตรการดังกล่าว จึงมีนโยบายในการพัฒนาระบบงาน
และนำระบบเครื่องจักรอัตโนมัติที่จะช่วยให้ไม่ต้องพึ่งกำลังคนเพิ่มขึ้น หรือลดกำลังคนลงไปได้